Postoje dva glavna tipa referenciranja ćelija u Excel-u: relativno i apsolutno. Oba se ponašaju
drugačije kada se kopiraju u druge ćelije, bilo kao deo formule ili kao funkcije.
Relativne reference su unapred podešene (i verovatno tip koji ćete najčešće koristiti u
svojim formulama). U ovom primeru, moram da saznam ukupan trošak za svaku stavku menija na fakturi.
Da bih ovo uradila, moraću da pomnožim vrednosti u ove dve ćelije.
Samo ću uneti svoju formulu ovde. Počinjemo sa znakom jednakosti... potom formula
će biti B4*C4. Pritisnite Enter.
Sada koristeći opciju fill, kopirajte formulu u sve ove ćelije... možemo da duplo kliknemo
svaku kopiju i vidimo da su se reference ćelija automatski promenila. Tako da imamo B5...
B6... B7, i tako dalje.
To je zato što su ovo relativne reference. Drugim rečima, kada Excel pogleda našu originalnu
forumulu, ono što zapravo vidi je lokacija ćelije relativna lokaciji
formule. To znači u ovom slučaju, da gleda u dve ćelije levo od naše trenutne
lokacije, i to su u ovom slučaju B4 i C4.
Svaka kopija takođe gleda dve ćelije levo od formule. Ova tehnika
je korisna, jer omogućava da možemo da kopiramo formulu (kao što smo sad uradili) i reference ćelija
će se pomeriti zajedno sa formulom.
Reference ne moraju čak da budu u istom redu - mogu biti bilo gde u sheet-u.
Možda bude situacija kada ne budete želeli da se reference ćelije promene. Uzmimo ovu verziju
fakture.
Dodala sam kolonu u kojoj možemo da popišemo porez za svaku stavku. Trebalo bi da možemo
da unesemo formulu ovde.... potom je kopiramo na ostatak spiska.
Da počnemo, uneću B4*C4 u zagradu. Onda ću da pomnožim
sa ćelijom E2, koja sadrži našu poresku stopu od 7.5% (što je isto kao 0.075).
Potom, koristiću fill opciju da kopiram formulu na ostatak ćelija.... ali
čekajte, ne čini se da je dobro. Čak utiče na formule u ostatku
worksheet-a.
Prva kopija formule je dobra, jer se množi sa E2, koja sadrži
našu stopu... ali kako se krećemo niz listu, možemo da vidimo da se referenca kreće
u relaciji sa ćelijama, što nije ono što želimo. Želimo da ostane zamrznuta na E2 za
svaku kopiju formule - i za to ćemo morati da koristimo apsolutnu referencu.
Apsolutne reference imaju znak za dolar postavljen ispred kolone, reda ili oba, da bi ih sprečila
da se promene kada kopirate formulu u drugu ćeliju.
Da biste sprečili kolonu ili red da se promene, stavite znak za dolar ispred obe.
Da biste sprečili red da se menja, stavite znak za dolar samo ispred reda.
Da biste sprečili kolonu da se promeni, stavite znak za dolar ispred kolone.
Većinu vremena, koristićete prvi tip apsolutnih referenci - onaj gde
se znak za dolar nalazi ispred kolone i reda.
Hajde da se vratimo na naš primer i dodamo znak za dolar ispred kolone i reda da bismo
apsolutno referencirali E2.
Sada kopiramo formulu na ostatak spiska... greške nestaju i ostao je
samo tačan iznos poreza za svaku stavku. Relativna referenca je različita u svakoj
ćeliji, ali E2 referenca (naša apslolutna referenca) je ostala ista.
Na kraju, želela bih da vam pokažem kako da kreirate referenciranje preko različitih sheet-ova
u istoj radnoj svesci. Ovo može biti korisno ako želite da kreirate formulu u jednom sheet-u
koja referencira vrednost iz druge.
Funkcioniše isto kao normalna referenca - samo morate uključite ime sheet-a
pored adrese ćelije. Da biste počeli, definišite ćeliju koju hoćete da koristite... onda
zabeležite njenu lokaciju. U ovom primeru, koristićemo ćeliju E14 iz sheet-a
Menu Order.
Potom, pređite na sheet gde želite da koristite referencu. Kao što vidite, ja već
imam formulu koja računa ukupnu vrednost ovih usluga. Samo moram da dodam
ukupan broj za sve porudžbine u ovoj ovde ćeliji.
Da biste referencirali ćeliju, ukucajte naziv sheet-a prvo... potom znak uzvika...
i konačno adresu ćelije. Ako naziv sheet-a ima razmak, kao u ovom primeru,
moraćete da dodate navodnike ispred i iza naziva.
Kada završite, pritisnite Enter... i Excel će povući vrednosti iz drugog sheet-a.
To znači da ako se ćelija E14 ikada promeni na sheet-u Menu Order, ovde će se takođe ažurirati.
Savladavanje referenciranja ćelija je ključ za kreiranje formula koje funkcionišu i korisne su.
Sada znate kako da koristite relativno referenciranje, apsolutno referenciranje i referenciranje između
različitih sheet-ova.